સરકારી બેંકોને મજબૂત બનાવવાની દિશામાં અગત્યનું પગલું ભરતા સરકારે ત્રણ બેંકોના મર્જરની પ્રક્રિયા શરુ કરી દીધી છે . બેંક ઓફ બરોડા , દેના બેંક અને વિજયા બેંક મર્જરને સરકારે મજૂરી આપી દીધી છે . પરંતુ મોદી સરકારનો બેન્કિંગ સિસ્ટમને મજબૂત કરવાનો આ ફોર્મ્યુલા રોકાણકારોને પસંદ નથી આવી રહ્યો . આજ કારણ છે કે મંગળવારે 22 બેંકોના શેરને 2.8 બિલિયન ડોલર ( 20000 કરોડ રૂપિયા ) જેટલું ભારે નુકશાન વેઠવું પડ્યું છે . ખરાબ લોનની સમસ્યાથી છુટકારો મેળવવાની લાંબી પ્રક્રિયા જણાવતા ડેવિડ સ્મિથે જણાવ્યું કે બજારની હાલત હજુ પણ માથાનો દુખાવો સાબિત થઇ શકે છે . દેના બેંકને મર્જર ઘ્વારા લાભ મળ્યો અને તેના શેરમાં 20 ટકા જેટલો વધારો જોવા મળ્યો છે . જયારે બેંક ઓફ બરોડાને પણ 16 ટકા જેટલો ફાયદો મળ્યો છે જયારે વિજ્યા બેન્કને 5.8 ટકા જેટલુ નુકશાન ઉઠાવવું પડ્યું છે . મોદી સરકારનો મોટો નિર્ણય , ત્રણ બેંકોનું થશે જોડાણ જયારે એસબીઆઈ છેલ્લા બે મહિનાના નીચલા સ્તરે ચાલ્યો ગયો છે . તેની સાથે સાથે ઘણા બેન્કના શેરમાં ઘટાડો જોવા મળ્યો છે . આખો દિવસ બજારમાં ઉથલ પુથલ જેવો માહોલ રહ્યો . આપને જણાવી દઈએ કે બેંક ઓફ બરોડા , દેના બેંક અને વિજયા બેંક મર્જર ઘ્વારા બનતી નવી બેન્ક ભારતની ત્રીજા નંબરની સૌથી મોટી બેન્ક હશે . આ વિષય પર સરકારે જણાવ્યું કે મર્જર ઘ્વારા બનનાર નવી બેંકનો કસ્ટમર બેઝ , માર્કેટમાં પહોંચ અને સંચાલય ક્ષમતા વધશે .